62022TJ0599_INF
Решение на Общия съд (осми разширен състав) от 4 септември 2024 г. —Hypo Vorarlberg Bank/ЕСП (Предварителни вноски за 2017 г.)
(Дело T‑599/22) (
1
)
„Икономически и паричен съюз — Банков съюз — Единен механизъм за преструктуриране на кредитни институции и някои инвестиционни посредници (ЕМП) — Единен фонд за преструктуриране (ЕФП) — Решение на ЕСП за изчисляване на предварителните вноски за 2017 г. — Определяне на годишното целево равнище на ЕФП — Задължение за мотивиране — Член 291, параграф 2 ДФЕС — Член 70, параграф 7 от Регламент (ЕС) № 806/2014 — Регламент за изпълнение (ЕС) 2015/81 — Изпълнителни правомощия, предоставени на Съвета — Специфични и надлежно обосновани случаи — Обхват на изпълнителните правомощия — Ограничаване на действието на съдебното решение във времето“
1.
Актове на институциите — Регламенти — Основни регламенти и регламенти за изпълнение — Предоставяне на изпълнителни правомощия на Съвета с основния регламент — Липса на обосновка в този регламент — Незаконосъобразност
(член 291, параграф 2 и член 296 ДФЕС; Регламент № 806/2014 на Европейския парламент и на Съвета, член 70, параграф 7; Регламент 2015/81 на Съвета)
(вж. т. 28, 29, 33 и 44)
2.
Икономическа и парична политика — Икономическа политика — Единен механизъм за преструктуриране на кредитни институции и някои инвестиционни посредници — Предварителни вноски в Единния фонд за преструктуриране (ЕФП) — Предоставени на Съвета изпълнителни правомощия — Методика за изчисляване на посочените вноски, предвидена с регламент за изпълнение на Съвета — Промяна с регламент за изпълнение на методологията за изчисляване, предвидена в основния регламент — Превишаване на пределите на правомощията — Незаконосъобразност
(Регламент № 806/2014 на Европейския парламент и на Съвета, член 70, параграф 1, параграф 2, втора алинея и параграф 7 и член 77; Регламент 2015/81 на Съвета, член 8, параграф 1; Директива 2014/59 на Европейския парламент и на Съвета, член 103)
(вж. т. 62, 66, 67, 70, 71, 77, 78, 80, 81, 83 и 85)
3.
Актове на институциите — Мотивиране — Задължение — Обхват — Обяснения относно мотивите на акта, които издалият го орган дава в хода на производството пред съда на Съюза — Условия — Липса на противоречия и задължение за последователност на обясненията с посочените мотиви
(член 296, втора алинея ДФЕС)
(вж. т. 113 и 114)
4.
Актове на институциите — Мотивиране — Задължение — Обхват — Решение на Единния съвет за преструктуриране (ЕСП) за определяне на предварителните вноски в Единния фонд за преструктуриране (ЕФП) — Задължение на ЕСП да запознае съответните институции с методиката за изчисляване на тези вноски и методиката за определяне на размера на годишното целево равнище
(член 296, втора алинея ДФЕС; Регламент № 806/2014 на Европейския парламент и на Съвета, член 6, параграф 1; Регламент 2015/81 на Съвета, член 4; Регламент 2015/63 на Комисията, член 4)
(вж. т. 116 и 117)
Диспозитив
1)
Отменя по отношение на Hypo Vorarlberg Bank Решение SRB/ES/2022/41 на Единния съвет за преструктуриране (ЕСП) от 25 юли 2022 г. относно предварителните вноски за 2017 г. на Hypo Vorarlberg Bank AG и Portigon AG в Единния фонд за преструктуриране (ЕФП).
2)
Запазва последиците на Решение SRB/ES/2022/41 по отношение на Hypo Vorarlberg Bank, докато бъдат взети необходимите мерки за изпълнение на настоящото съдебно решение, в разумен срок, който не може да надвишава шест месеца, считано от деня на влизането в сила на настоящото решение.
3)
ЕСП понася, наред с направените от него съдебни разноски, и тези на Hypo Vorarlberg Bank.
4)
Европейският парламент и Съветът на Европейския съюз понасят направените от тях съдебни разноски.
(
1
)	ОВ C 424, 7.11.2022 г.